Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: fogadta el a képviselő-testület a 11/1997. (IV. 10.) sz. rendeletet, amely módosította a rendezési terv szabályozási előírásait. A lakossági észrevétel csak városképi és közlekedési
Paragraph Index: 345

1996. VII. 3-ig engedélyezte a panaszos magyarországi tartózkodását munkavállalás céljából, és ideiglenes tartózkodási engedélyt adott ki részére. A panaszos munkáltatója 1996. I. 15-én értesítette a Bp. III. Kerületi Rendőrkapitányságot arról, hogy a panaszos nem állt munkába. A bejelentést követően az idegenrendészeti hatóság a tartózkodási engedélyt visszavonta, és a panaszost arra kötelezte, hogy az ország területét 1996. II. 21-ig hagyja el. A határozat tájékoztatta a panaszost arról, hogy fellebbezésnek helye nincs, a határozat felülvizsgálata bíróságtól kérhető, melynek a végrehajtásra nincs halasztó hatálya. A határozat indokolása szerint a panaszos a Fővárosi Munkaügyi Központ által engedélyezett munkát nem kezdte meg, ezért megélhetése nem biztosított. A vizsgálat megállapította, hogy az idegenrendészeti hatóság jogszerűen járt el, amikor a bejelentésre megvizsgálta a külföldi állampolgár magyarországi tartózkodásának feltételeit. A hatóságnak azonban az eljárás során — a tartózkodás céljának meghiúsulásán túl — vizsgálnia kell azt is, hogy az 1999/18/II. szám érintett személy további tartózkodásának feltételei biztosítottak-e, ugyanis a tartózkodási engedély visszavonását a jogszabály az említett feltételek együttes fennállásának esetén írja elő. A vizsgálat a rendelkezésre álló iratokban nem talált adatot arra vonatkozóan, az idegenrendészeti hatóság vizsgálta-e, hogy biztosítottak-e vajon a panaszos magyarországi tartózkodása feltételei munkájának megszűnése után. Ez a tény az Alkotmány 2. § (1) bekezdésében megfogalmazott jogállam, illetve az ebből eredő jogbiztonság követelményével összefüggésben valósít meg alkotmányos visszásságot. A vizsgálat megállapította azt is, hogy az 1993. évi LXXXVI. tv. 16. §-a a fellebbezés lehetőségét csak a tartózkodási engedély kiadásának, vagy a tartózkodási engedély meghosszabbításának elutasítása esetére zárja ki, és írja elő jogorvoslatként a bírói felülvizsgálatot az ügyfél számára. A panaszos által kifogásolt esetben, az idegenrendészeti törvény biztosítja a fellebbezés jogát; erre a határozatban fel kellett volna hívni a figyelmét. Ennek elmaradása az Alkotmány

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes